google/wiki40b huggingface dataset:
Gotisk roman

Den gotiske romans opprinnelse

Begrepet «gotisk» er en nedvurdert betegnelse som opprinnelig beskrev en arkitekturperiode fra middelalderen, se gotisk arkitektur og gotisk kunst. Fornyelsen av gotisk arkitektur som ble populært på 1800-tallet var en reaksjon på den klassiske arkitekturen som ble et kjennetegn på opplysningstiden.
På samme måte som de gotiske revisjonistenes avvisning av klarhet og rasjonalisme i  nyklassisimen  ble begrepet gotisk forbundet med en anerkjennelse av ekstreme følelser, velbehagelige gys og spennende opplevelser og søkningen etter det sublime og atmosfære. Ruinene av gotiske bygninger ga stemning og følelser knyttet til menneskelig forfall og sammenbrudd – noe som kan bevitnes i falske ruiner som ble bygget som blikkfang i engelske landskapsparker.
I 1764 skrev Horace Walpole The Castle of Otranto, som regnes som en av de første innenfor den gotiske sjanger. Noen tiår senere utga Ann Radcliffe «The Mysteries of Udolpho». Sjangeren påvirket forfattere som Edgar Allan Poe (1809–1849) og Charles Dickens (1812–1870) og forsterket 1800-tallets fascinasjon for ruiner, spøkelser og alt overnaturlig. 
Selv i bøker som Stormfulle høyder (1847) av Emily Brontë og Rebecca (1938) av Daphne du Maurier kan man gjenfinne gotiske trekk. Andre eksempler er Mary Shelleys Frankenstein (1818), Bram Stokers Dracula (1897) og verkene til H.P. Lovecraft (1890–1937).
Sørlia (Bergen)

Sørlia er en vei på Øvsttun i Fana bydel i Bergen kommune. Veien svinger seg nordover fra Solåsen til Elvenesveien. Veien er om lag 800 meter lang.
Navnet ble vedtatt i 1960.
Nansemond

Nansemond er navnet på en liten indianerstamme som tradisjonelt har holdt til rundt elven Nansemond innen grensene til det som i dag er byen Suffolk i Virginia i USA.
Gudbrandsdal Idrettskrets

Gudbrandsdal Idrettskrets er et tidligere organisasjonsledd i Norges Idrettsforbund.
Gudbrandsdal Idrettskrets ble stiftet 11. november 1945.
Kretsen ble slått sammen med Oppland Idrettskrets 1. juli 1969.
Luis Rodríguez

Biografi

Rodríguez ble født i Fuente el Fresno, Ciudad Real i Spania i 1948. Rodriguez begynte som bassist/gitarist i bandet «Los Esclavos» som opptrådte på en av de viktigste flamencoklubbene i Hamburg. Han begynte å synge da han var i midten av tyveårene, og etablerte sitt eget platestudio i Hamburg: «Star 33». Luis Rodriguez har vært medprodusent for mange kjente artister, slik som C.C. Catch, Blue System, Chris Norman (ex-Smokie), Bonnie Tyler med flere. På 1990-tallet holdt han på med flere prosjekter inkludert New Baccara, Mike Mareen, Chicano, T. Ark, Sweet Connection og andre. Han hadde stor suksess som produsent med musikkprosjektet Fun Factory.
Med sin kone Lian Ross på vokal, produserte Rodríguez flere dance-prosjekter slik som: Creative Connection, Josy, Lian Ross, Jobel, Dana Harris, etc.
ISO 3166-2:FI

ISO 3166-2:FI er Finlands del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Finland er det definert koder for 19 regioner.
Hver kode består av to deler, atskilt av en bindestrek. Første del er FI, ISO 3166-1 alfa-2-koden for Finland. Andre del er to sifre.
Åland, som er en selvstyrt region innen Finland har også egne koder i ISO 3166-1, med alfa-2-koden AX.
Tomarus similis

Utseende

En middelsstor, oval, svart, halvblank hornbille. Oversiden er nokså tett og fint punktert, på dekkvingene danner punktene rader. Pronotum har en ganske liten grop foran hos begge kjønn, med en liten knøl i forkant, hannen har en litt smalere kroppsform enn hunnen. Clypeus ("overleppen") har to små tenner. Beina er ganske korte og kraftige.

Levevis

Larvene lever i jorda, for det meste av råtnende plantemateriale, men de kan også ete røttene på ulike planter.

Utbredelse

Arten er vidt utbredt fra Panama i nord til Peru i sør.
Johann Nikolaus Bach (1669–1753)

Liv og virke

Nikolaus var sønn av Johann Christoph Bach og fikk sin første musikalske opplæring av ham.
Fram til 1689 var Nikolaus elev på latinskolen i Eisenach, deretter studerte han hos J.M. Knüpfer som var organist i Jena og sønn av Sebastian Knüpfer. Nicolaus etterfulgte J.M. Knüpfer som organist ved St. Michaelskirche i Jena, og fikk senere også organistposten i byens Kollegiatkirche. Disse stillingene beholdt han til rundt 80-årsalderen, da han ble syk og måtte finne en etterfølger.
De få bevarte verkene fra Nikolaus Bachs hånd vitner om at han var en god og allsidig komponist. En kan spore innflytelse fra italiensk musikk, sannsynlig inspirert av en italiareise i 1696 hvor han ble påvirket av Antonio Lotti. Etter italiareisen skal han ha vært i den danske armés tjeneste en tid før han vendte tilbake til Jena for godt.
Nicolaus var en dyktig cembalo- og orgelbygger, men særlig kjent for sine luttklaver-konstruksjoner. I boet etter J.S. Bach er det oppført to slike Lautenwerck.
Kjersti Beck

Karriere som håndballspiller

Hun var målvakt for Balonmano Parc Sagunt, Byåsen I.L, Toten HK, Sjetne, Gjøvik og Vardal samt Viken. Beck var også målvakt for det norske kvinnelandslaget, og var bl.a. med i EM i håndball for kvinner 2004 i Ungarn da Norge ble europamestere. Kjersti Beck er nesten ferdig utdannet fysioterapeut, og hun har også jobbet som radiovert og nyhetsanker. Hun la opp på landslaget etter VM i 2005. Beck endte dermed med 42 A-landskamper. 
I juli 2013 deltok hun ved EM i beachhåndball 2013 i Randers i Danmark. Her fikk Norge bronse, etter at de vant bronsefinalen 2-1 over Ukraina.
Hun spilte også på Norges lag som deltok ved World Games 2013. De vant alle sine tre kamper i gruppespillet, men tapte 1-2 for Ungarn i semifinalen. De måtte dermed spille bronsefinale mot Kinesisk Taipei. I denne kampen vant Norge begge omgangene, med 28-11 og 19-17, og kom dermed på 3.-plass.
Cyclommatus faunicolor

Utseende

En middelsstor til stor (ca. 40 millimeter), matt, rødbrun hjortebille. Denne arten har ikke påfallende metallisk glans. Arten er nokså variabel i størrelsen, hos hannen er kjevene forholdsvis større jo større hannen er (allometrisk vekst). Store hanner har kraftige, noe krumme mandibler med en kraftig, innoverrettet tann et stykke innenfor midten og markert ytterrand. Mandiblene er sagtakkede ytterst i spissen, etter en nokså lang, innoverrettet tann. Antennene er ganske lange og tynne, omtrent så lange som hodets bredde. Pannen har et trekantet til rundet fremspring i midten. Hodet har ikke opphøyde side- eller tverrkjøler. Pronotum utvider seg litt forover. Beina er slanke, rødbrune.  Hunnen er mye mindre enn hannen, brunrød med litt vage, mørkere lengdestriper på sidene, uten forstørrede kjever, i motsetning til hannen er kroppen tydelig og tett punktert og nokså blank.

Levevis

Larvene utvikler seg i råtne trestammer.

Utbredelse

Arten lever på Java.
Ambulansepersonell

Ambulansepersonell betegner i Norge dem som jobber i ambulansetjenesten. Det inkluderer dem som har fagbrev eller autorisasjon som ambulansearbeider.
De som ikke har fagbrev eller autorisasjon som ambulansearbeider har som oftest annen helsefaglig bakgrunn, som for eksempel medisinstudenter, sykepleiere, helsefagarbeidere og lignende. De må alle igjennom interne kurs, hvor de kurses i redningsteknikk, akuttmedisin og traumatologi. Opplæringen som blir gitt varierer fra helseforetak til helseforetak. Det samme gjelder også kravene til hvilken bakgrunn de skal ha. Inntil nylig har det vært mulig for personer uten bakgrunn i helsevesenet å gjennomgå denne opplæringen, men det er ikke lenger mulig.
Krav til ambulansepersonell er idag hjemlet i NOU 1976: 2
Fagforeningen Amulansepersonellets Yrkesorganisasjon – AMPY organiserer ambulansepersonell.
Panamas administrative inndeling

Panamas administrative inndeling består på øverste nivå av 10 provinser og 3 indianske comarcaer. Provinsene er delt inn i distrikter, til sammen 77. Distriktene er i sin tur delt inn i til sammen 654 corregimientos. To av de sistnevnte er samtidig indianske comarcaer, som det dermed er til sammen fem av i landet.
St. Albans

Historie

Før romerne kom hadde den keltiske stammen catuvellaunerne en bosetning på Prae Hill omkring halvannen kilometer fra byens sentrum. Den romerske byen Verulamium ble anlagt nær denne, ved elven Ver, og strakk seg inn mot dagens sentrum.
I middelalderen vokste byen oppover i åssiden der katedralen ligger, ved stedet hvor St. Alban ble halshugget en gang før 324.
Flere store kirkebygninger og klostre har ligger på stedet, og byen vokste sakte, men sikkert på grunn av tilstrømningen av pilegrimmer. Det er mange rester etter bygninger fra både romersk tid og middelalderen, og byen er derfor en stor turistattraksjon. Det er dyrt å bo der, og det er et populært sted blant engelskmenn og briter.
Under den engelske borgerkrig ble det utkjempet to slag i St. Albans.
I mellomkrigstiden ble den et viktig senter for elektronikkindustrien. Etter andre verdenskrig har byen vokst betraktelig på grunn av befolkningsflyttinger. Med moderne kommunikasjonsmidler ligger byen godt innenfor området som er attraktivt for pendlere til London.
Maria Angelina Dukaina Palaiologina

Biografi

Maria var datter til keiser Simeon Uroš Palaiologos og halvbror til tsar Stephen Uroš IV Dušan av Serbia. Hennes mor var Thomais Orsini, oldebarn til Johannes II Orsini av Epirus. I 1366 giftet Maria seg med Thomas II Preljubović, som ble utnevnt til guvernør av Epirus i Ioannina av faren hennes. Hun ble sannsynligvis mishandlet av sin mann, og sto bak en konspirasjon mot ham som endte med at han ble drept 23. desember 1384.
Befolkningen i Ioannina valgte nå Maria som herskerinne. Hun brukte tittelen «basilissa», en kvinnelig form av «basileus». Hun tilkalte sin bror Johannes Uroš Dukas Palaiologos (som nå var munk under navnet Joasaph) for å gi henne råd om styringen av staten. Johannes Uroš foreslo at Maria giftet seg med Esau de 'Buondelmonti, en av de latinske adelsmennene som var tatt til fange av Thomas i 1379. Det er satt fram en teori om at Maria allerede var forelsket i fangen allerede før drapet på mannen hennes, og at dette egentlig lå bak drapet på Thomas.
Maria giftet seg med Esau i februar 1385, og hun levde i ytterligere ti år før hun døde 28. desember 1394. Den Ioanninske krønike, som var så fiendtlig mot Thomas, beskriver Maria i meget flatterende ordelag. Den bysantinske historikeren Laonikos Chalkokondyles antyder at hun var utro og hadde en tvilsom moral. Begge beskrivelsene kan være forutinntatt og subjektive. Maria ser ikke ut til å ha overlevende barn fra dette ekteskapet.
Hemiscorpiidae

Utseende

Stort sett flate og brede skorpioner med store, kraftige klør. Halen er påfallende tynn, og, særlig for hanner i slekten Hadogenes, forlenget. Noen arter kan bli opptil 20 centimeter lange.

Levevis

De gjemmer seg gjerne nede i bergsprekker om dagen, den flate kroppsformen er da en stor fordel.

Farlige arter

De fleste av slektene er regnet som nokså lite giftige skorpioner, og flere er populære som kjæledyr. Imidlertid har i alle fall noen av artene i slekten Hemiscorpius meget giftige stikk, stikket fra arten Hemiscorpius lepturus kan være livsfarlig.

Utbredelse

Familien er utbredt i tropiske og subtropiske områder over hele Jorden, unntatt i Nord-Amerika.
Mats Kettilmundsson

Liv og virke

Allerede i sine unge år fikk Mats oppmerksomhet. Det var i Torgils Knutssons krig mot russerne i 1299 ved Neva hvor han, slik krøniken forteller, «en ung helt, rask og from» som ved Landskrona trossig red fram mot den russiske hæren og utfordret hvem som ville til envig (tvekamp), men ingen av russerne tok oppfordringen. Mats utmerket seg for øvrig såpass at krøniken gjør ham til stridens helt.
Ikke lenge etter, i 1302, er Mats en av ridderne og fortrolige til hertug Erik Magnusson; han var «høvedsmann for hertugens krigsøvinger og turneringer», om man skal tro kong Birger Magnussons ord. I løpet av striden i 1304 mellom kong Birger og hans to brødre sto Mats Kettilmundsson sammen med brødrene i felten. Den var den eneste som i 1304 holdt hertugens våpenære oppe gjennom et djervt angrep på den kongelige hærens forposter.
Mats satte seglet på brødrenes forsoning i Kolsäter i 1305, og etter Håtunaleken i 1306 inntok han Stockholms slott for hertugenes regning, førte i 1309 deres banner i striden mot den danske kongen Erik Menved og står nevnt i 1310, 1313 og 1314 i de brev som garantist for de forbindelser som hertugene ble tvunget til å gi sine fiender.
Det var naturlig at kong Birgers list mot hertugene da han lurte sine brødre til et gjestebud i Nyköping i desember 1317 (som muligens førte til deres død) ville føre til at Mats Kettilmundsson sto blant de fremste i den folkereisning som kom i stand for enten å befri eller hevne brødrene. I spissen for mennene fra Vestergøtland rykket han inn mot Nyköping og beleiret byen, og ved midtsommertiden i 1318 ble han i Skara utnevnt av hertuginne Ingeborg til rikets drots og høvedsmann
Samme år dro han til Skåne og slo den 26. oktober ved Mjölkalånga den avsatte kongen Birgers danske forbundsfelle kong Erik Menveds hær. Den 11. november samme år forhandlet Mats Kettilmundsson og andre svensker i Roskilde om stillstand og fred med danskene. Deretter kunne han rette all oppmerksomhet mot Birger som befant seg på Gotland. Våren 1319 dro Mats med en flåte mot øya, men Birger hadde flyktet da den kom fram, skjønt Mats tok øya i besittelse for den svenske kronen.
Mats Kettilmundsson synes aldri å ha vært fristet til å gripe kronen for seg selv. Tvert imot arbeidet han for etablere Erik Magnusson av Södermanlands treårige sønn, Magnus Eriksson, på den svenske kronen. Den unge Magnus hadde ved sin morfars død i mai 1319 også arvet den norske kronen. Med gutten i armene trådte han den 8. juli samme år inn for folket ved Morasteinen og gutten fikk kongsnavn. Ikke lenge etter, i alle fall før den 25. november 1319, synes det som om Mats Kettilmundsson la ned sitt embete som drots, men fortsatte å inneha en betydelig plass i riksrådet og blant kongens formyndere.
Han synes å ha sluttet seg til enkehertuginne Ingeborg for en tid, men deltok i 1322 i stormannsforeningen i Skara som var rettet mot henne. De siste årene av livet var han høvedsmann i Finland, hvor døde – antagelig i Åbo – i mai 1326).
Ljudmila Blonska

Karriere

Første gang Blonska deltok i OL, var i Sydney i 2000, hvor hun kom på 23.-plass. Etter å ha klart 13.-plass i EM i 2002, testet hun kort tid etter positivt på anabole steroider, og ble utestengt i to år. Etter at hun returnerte til friidretten, har hun hatt en bemerkelsesverdig utvikling, som har ført til en rekke spekulasjoner om hun fortsatt benytter ulovlige prestasjonsfremmende midler. 
I forkant av OL i Beijing kritiserte konkurrenten Kelly Sotherton at Blonska fikk lov å stille i OL. 
I 2005 vant hun Universiaden, og fikk femteplass under EM i 2006. I VM i 2007, da hun tok sølvmedalje bak Carolina Klüft, satte hun ukrainsk rekord med poengsummen 6832 poeng.
Philhygra

Utseende

Små til middelsstore (2-6 millimeter), oftest mer eller mindre røde eller brunaktige kortvinger. I forhold til beslektede grupper er disse arten nokså avlange og slanke. Beina er slanke og ikke spesielt lange, føttene har fire ledd på frambeina, fem på mellom- og bakbeina. Artene er til dels svært vanskelige å skille på ytre utseende, men det finnes gode artsforskjeller i hannens kjønnsorgan. Hunnene kan derimot være svært vanskelige å skille fra hverandre da deres spermathek (sperm-beholder der spermen oppbevares etter parringen) er dårlig utviklet og lite sklerotisert. Denne strukturen er ofte svært viktig for å skille hunner av Aleocharinae fra hverandre.

Levevis

Som andre kortvinger er de rovdyr som lever av andre små leddyr. Som det latinske navnet (betyr "liker fuktighet") betyr, trives disse artene gjerne godt på fuktige steder.
Jiujiang

Jernbane

Nanchang-Jiujiang intercity høyhastighetsjernbane betjener området.
Den viktige jernbanelinjen Jingjiubanen har stoppested her på sin ferd fra Beijing vestbanestasjon til Kowloon i Hongkong. Denne linjen løper gjennom blant annet Hengshui, Heze, Shangqiu, Xinzhou (ved Wuhan), Nanchang, Heyuan, Huizhou og Shenzhen.

Vei

Kinas riksvei 105 løper gjennom fylket. Denne viktige trafikkåren begynner i Beijing, løper sørover og ender ved kysten i Zhuhai i provinsen Guangdong. Den går innom større byer som Tianjin, Dezhou, Jining, Shangqiu, Nanchang og Guangzhou.
Better Than You

Sangtekst

Teksten i sangen kan bli sett på som et ironisk syn på arroganse. En kan også tyde det dit hen at teksten handler om en person som er besatt av tanker på å være bedre enn alle andre.
William Nyrén

Biografi

Han satt fengslet i Sachsenhausen, Tyskland,under den andre verdenskrig.  Etter hjemkomst
ble han engasjert i det nystartede  Studioteatret frem til 1952.  Han har også hatt flere
roller for Radioteatret og Fjernsynsteatret samt vært fast i Riksteatret 1954-66.
Utover 70-tallet ble det roller ved Nationaltheatret og Det Norske Teater.
Han var far til gitaristen Nils Petter Nyrén (f. 1947).
North American AT-6 Texan

North American BT-9/14 Yale

North American utviklet på eget initiativ i 1935 et treningsfly under betegnelsen NA-16 som skulle vise seg å ha ytelser sammenlignbare med samtidige kampfly og USAAC kjøpte umiddelbart 42 fly under betegnelsen BT-9. Disse ble fulgt av 40 BT-9A, 117 BT-9B og 67 BT-9C. 40 fly ble også levert til den amerikanske marinen under betegnelsen SNJ-1.
BT-14 var en videreutvikling av BT-9 som ble bygget i 251 eksemplarer, hvorav 27 senere ble oppgradert til BT-14A standard. Canada opererte BT-14 under betegnelsen Yale Mk.I.

North American BC-1

Etter at USAAC i 1937 utlyste en konkurranse om en kontrakt for et nytt treningsfly oppgraderte North American sin NA-16 med blant annet større motor, opptrekkbare landingshjul og en rekke andre forbedringer og meldte den på som NA-26. Denne vant konkurransen og fikk betegnelsen BC-1. 177 BC-1 ble bygget, hvorav 30 ble ombygget for trening i instrymentflygning under betegnelsen BC-1I. BC-1A var en videreutvikling av BC-1 som ble bygget i 93 eksemplarer før betegnelsen ble endret til AT-6.

North American Harvard i norsk tjeneste

34 Harvard II/IIb ble overtatt fra RAF i 1945 og ytterligere 5 SNJ 3/4 i 1948. Disse tjenestegjorde i luftforsvaret fram til 1955/56 da de fleste gjenværende flyene ble overlatt til Tyrkia.
Yingzhong

Yingzhong er en kinesisk storby i provinsen Hubei i det sentrale Kina. Befolkningen innen bygrensene anslås (2005) til 109 000.
Ossuarium

Ossuarium fra nylatin og fransk ossuaire er et beinhus eller knokkelhus/-rom, alternativt en beholder, der man på enkelte kirkeområder eller vigslede steder oppbevarer knokler fra avdøde etter at den opprinnelige graven er slettet.
Slike ossuarier finnes i flere land. Noen av dem er blitt turistmål. Dette gjelder ikke minst de steder som har behandlet skjelettrestene på spesielt vis, enten ved ryddig stabling, eller ved å bruke dem dekorativt.

Persia

I Persia brukte tilhengerne av Zoroastrismen for ca. 3 000 år siden en dyp brønn til dette formålet. Denne ble kalt astudan, som bokstavelig talt betyr «plass for beina». Det var mange regler og ritualer rundt denne skikken. Sogdianerne (en del av Aleksander den stores persiske erobringer langs silkeveien) kalte sine ossuarier for tanbar.

Romersk-katolsk

I Europa finnes mange eksempler. Her kan nevnes Santa Maria della Concezione dei Cappuccini i Roma,Beinkirken i Sedlec, i Tsjekkia og det store Douaumont-ossuariet i Frankrike som inneholder restene etter mere enn 130 000 tyske og franske soldater som falt under slaget ved Verdun under den første verdenskrig

Jødisk

I perioden som kalles «det andre tempelets tid», var det vanlig gravskikk med primærbegravelse i klippegraver, med sekundærbegravelse i ossuarier, (her:urner) som ble plassert i nisjer til hovedgraven. Noen av disse kalksteinsossuariene er nå funnet av arkeologer, og finnes på israelske museer. De er utstyrt med geometriske mønstre og en tekst som identifiserer innholdet.
I den tid debatterte jødiske vismenn hvorvidt innsamling av foreldrenes ben skulle være grunn for sorg eller glede. Løsningen var å faste om morgenen og feste om kvelden. Skikken opphørte etter ødeleggelsen av tempelet og utviklingen av den jødiske diasporaen, og finnes ikke blant nålevende utøvere av jødisk religion.
De små Sundaøyer

De små Sundaøyer er en gruppe øyer i Sørøst-Asia, beliggende øst for Java. De strekker seg til Timor lengst i øst. Andre små Sundaøyer er Flores, Lombok, Sumba og Sumbawa. Sammen med De store Sundaøyer utgjør de Sundaøyene.
Navnet kommer fra Pasundan, Vest-Java.
De små Sundaøyer tilhører Indonesia og Øst-Timor.
Lillesand Seilforening

Historikk

Foreningen ble stiftet i 1885. Rundt århundreskiftet ble det arrangert flere lokale regattaer som var populære blant publikum. Blant annet ble Sørlandsregattaen lagt til Lillesand i 1921. I perioder har aktiviteten vært stor, som f.eks. i 1930-åra og like etter krigen. Aktiviteten dalte i 1950 og 1960-åra, inntil foreningen fikk en revitalisering i 1975. Siden da har foreningen hatt et jevnt tilbud til jolleseilere og tur- og havseilere.

Aktivitet

Lillesand Seilforening er medlem av Norges Seilforbund og foreningen støtter opp om mottoet "Seiling for alle". 
Foreningen holder hus på ytterst på Kokkenes og hadde i 2013 230 medlemmer.

Saltholmen fyr

Foreningen sikret seg det nedlagte Saltholmen fyr utenfor Lillesand i 1953. I 2012 ble fyret overdratt til en stiftelse. Som kompensasjon fikk foreningen en tomt til disposisjon på ytre Kokkenes.

Arkivet

Arkivet etter Lillesand Seilforening befinner seg ved KUBEN i Arendal. Arkivet omfatter bl.a. møtebøker, medlemsregister, saksarkiv, regnskap, egenproduserte medlemsblader og jubileumsskriv. Arkivmateriale fra foreningens første periode forsvant i en brann.
Rie Yamaki

Landslaget

Rie Yamaki spilte 50 landskamper for Japans kvinnelandslag. Hun ble tatt ut i Japans tropp til VM i fotball 1995, Sommer-OL 1996 og VM i fotball 1999.
1. februar

Navnedag

Birte, Bjarte
Værløse flystasjon

Værløse flystasjon var Danmarks første operative flystasjon. Området ble benyttet fra årene 1910-1912 som en teltplass for hærens rekrutter, det var først fra 1934 og frem til krigsutbruddet at det ble etablert en flystasjon der. Værløse flystasjon ble nedlagt i 2004.
Auteuil

Auteuil, tidligere en selvstendig kommune, har siden 1860 vært del av Paris, som den 61. av byens 80 quartiers (bydeler). Det ligger mellom Seinens høyre bredd og Bois de Boulogne i 16. arrondissement og er et av byens mest fornemme og dyre områder.
I begynnelsen av 1800-tallet var Auteil fortsatt en liten og rolig landsby. Men Paris vokste raskt, og de forandringer som Napoleon IIIs byplanlegger Georges-Eugène Baron Haussmann utløste for demografien gjorde at Auteuil snart ble så å si oppslukt av hovedstadsutbyggingen i annen del av 1800-tallet. Utvidelsen av bygrensene i 1860 kom overraskende. 
Auteuil var allerede før innlemmelsen i Paris et yndet sted for kunstnere og forfattere. At så mange av Auteils gamle gater og hus er gjengitt i malerkunsten, skyldes dette.  
En av den franske litteraturs ledende 1900-tallsforfattere, Marcel Proust, ble født i Auteuil. Honoré de Balzac bodde en tid uforstyrret i Auteuil; der holdt han seg i skjul for sine kreditorer.